EkBass/fiwiki-20250220-pages-articles huggingface dataset:
Battlefield 1942

Battlefield 1942 on Digital Illusions CE:n kehittämä ja EA Gamesin julkaisema ensimmäisen persoonan ammuntapeli. Peli on julkaistu vuonna 2002 Windowsille ja vuonna 2004 Mac OS X:lle. Battlefield 1942 sijoittuu toiseen maailmansotaan. Pelin kenttinä toimivat laajat ja realistisesti mallinnetut toisen maailmansodan taistelukentät. Pelaaja voi käyttää erilaisia kulkuneuvoja, kuten panssarivaunuja, lentokoneita ja sukellusveneitä. Marraskuussa 2012 pelin kymmenvuotisjuhlan kunniaksi Battlefield 1942 julkaistiin ilmaiseksi Originissa. Keväällä 2014 peli kuitenkin poistettiin palvelusta. Pelin viralliset palvelimet suljettiin 30. kesäkuuta 2014. == Kehitys == Battlefield 1942 kehitettiin Digital Illusions CE:n ostaman Refraction Gamesin Codename Eagle -nimisen ensimmäisen persoonan ammuntapelin pohjalta. Codename Eaglessa käytetty arcademainen Refractor 1 -pelimoottori päivitettiin entistä nykyaikaisemmaksi ja realistisemmaksi. Aspyr Media julkaisi Battlefield 1942:n Mac OS X -käyttöjärjestelmälle vuoden 2004 kesällä. Pelin virallinen verkkopelaaminen loppui 30. kesäkuuta 2014. == Lisälevyt == Battlefield 1942:n kehittäjät julkaisivat pelille lisälevyt The Road to Rome ja Secret Weapons of WWII. Molemmat sisältävät muun muassa uusia pelimoodeja. Deluxe Edition sisältää The Road to Rome -lisäosan. === The Road to Rome === Battlefield 1942: The Road to Rome julkaistiin 2. tammikuuta 2003. Lisälevy sisältää Italian maihinnousun taisteluja. === Secret Weapons of WWII === Battlefield 1942: Secret Weapons of WWII julkaistiin 4. syyskuuta 2003. Lisälevy esittelee erikoisia aseita, joita liittoutuneet ja akselivallat kehittelivät toisen maailmansodan aikana. == Modit == Battlefield 1942:lle on ilmestynyt paljon modifikaatioita. Modeista tunnetuimpia on Desert Combat, joka sijoittuu Persianlahden sotaan. Desert Combatissa pelaaja voi pelata Yhdysvaltojen ja Irakin joukkojen puolella. Muita modeja ovat esimerkiksi suomalaisten toisen maailmansodan taisteluihin sijoittuva FinnWars, Battlefield 1942:n toista maailmansotaa laajentava Forgotten Hope sekä Star Wars -aiheinen Galactic Conquest. == Laitteistovaatimukset == * 500 MHz prosessoriArvostelu: Battlefield 1942 Peliplaneetta.net, Lähtinen, Teppo. Viitattu 4. tammikuuta 2008. * 128 Mt RAM * 32 Mt 3D-näytönohjain * Äänikortti * Windows 98/ME/2000/XP (DirectX 8.1) * 4-Nopeuksinen CD-ROM asema == Vastaanotto == Battlefield 1942 oli DICE:n täydellinen läpimurto. Gamerankings on laskenut arvosteluiden keskiarvoksi 89 %, pohjautuen 46 arvosteluun. Gamespotin Scott Osborne antoi pelille 8.8/10, kutsuen peliä toisen maailmansodan sarjakuvaversioksi. IGN:n Steve Butts antoi pelille 9.3/10, ylistäen moninpeliä mutta yksinpeli antaa paljon toivomisen varaa. Peli voitti useita palkintoja kuten tietokonepelaamisen innovaatio, verkkopeli, vuoden tietokonepeli, vuoden peli ja Ruotsin vuosikymmenen peli. == Lähteet == == Aiheesta muualla == * * Viralliset kotisivut Luokka:Battlefield-pelit Luokka:Toiseen maailmansotaan sijoittuvat videopelit Luokka:Ensimmäisen persoonan ammuntapelit Luokka:Vuoden 2002 videopelit Luokka:Windows-pelit Luokka:MacOS-pelit
Postal²

Postal² on Running with Scissorsin kehittämä ensimmäisen persoonan ammuntapeli. Peli julkaistiin alun perin vuonna 2003, ja se on julkaistu usealle alustalle. Peli on jatko-osa vuonna 1997 julkaistulle Postal-pelille. Pelille on julkaistu lisäosat Share the Pain ja Apocalypse Weekend. Postal² perustuu Unreal Engine 2 -pelimoottoriin. Peli on saanut kiistanalaista mainetta tarkoituksellisesta väkivaltaisuudestaan. Pelin päähenkilö ”Postal Dude” asuu muutaman tuhannen asukkaan Paradisessa Arizonassa, ja hänen pitää tehdä joka päivä normaalilta kuulostavia tehtäviä, kuten käydä pankissa tai kaupassa hakemassa maitoa, tunnustaa syntinsä tai hakea Gary Colemanin nimikirjoitus ostoskeskuksesta. Tehtävät päättyvät miltei aina hyvin verisesti. Viikon kuluessa kaupunkiin tulee SWAT-joukkoja, ATF:n ja kansalliskaartin joukkoja hillitsemään murha-aaltoa. Perjantaina alkaa maailmanloppu ja taivaalta sataa kissoja. Pelin kehittäjien mukaan peli on ”vain niin väkivaltainen kuin itsekin olet” ja pelin voi läpäistä tappamatta ketään. Postal² oli toinen videopeli, joka kiellettiin Uudessa-Seelannissa (ensimmäinen oli Manhunt). Postal²: Apocalypse Weekend on Postal²-pelin lisäosa. Se julkaistiin 12. toukokuuta 2005. Lisäosa lisää peliin uusia karttoja, aseita ja väkivalta-efektejä. Lisäksi se muuntaa osaa alkuperäistä materiaalia uudenlaiseksi. Uusia aseita ovat muun muassa viikate, leka ja bumerangi-machete. ==Lähteet== == Aiheesta muualla == * Virallinen sivusto Luokka:Vuoden 2003 videopelit Luokka:Ensimmäisen persoonan ammuntapelit Luokka:Windows-pelit Luokka:Mac OS -pelit Luokka:Linux-pelit
Ceterum censeo

Cēterum cēnseō on alkuosa Cato vanhemman käyttämästä latinankielisestä lauseesta Ceterum censeo Carthaginem esse delendam. Kerrotaan, että Marcus Porcius Catolla oli tapana päättää jokainen julkinen puheensa tällä lauseella, joka tarkoittaa ”Muutoin olen sitä mieltä, että Karthago on tuhottava”. Hän oli vakuuttunut siitä, että Rooman oli hyökättävä Karthagoa vastaan ja tuhottava se, kuten lopulta kävikin. Nykymuodossaan tätä lentävää lausetta ei löydy antiikin lähteistä. Plutarkhos kuitenkin mainitsee Caton liittäneen senaatissa pitämiensä puheiden loppuun mielipiteen Karthagon hävittämisestä.Pitkäranta 2002, s. 596 Nykymaailmassa lauseen opetus viittaa siihen, miten toiston avulla voidaan parantaa sanoman läpimenoa. Sanontaa voi myös käyttää — jos kuulijakunta sen tuntee — puheen lopuksi, kun haluaa puhua aiheen ohi itselleen tärkeästä asiasta. == Lähteet == * === Viitteet === Luokka:Latinankieliset fraasit Luokka:Lentävät lauseet Luokka:Karthago Luokka:Rooman valtakunta
Celestinus II

Celestinus II (k. 8. maaliskuuta 1144) oli paavina 26. syyskuuta 1143 – 8. maaliskuuta 1144.Hanska 2005, s. 320. Hänen oikea nimensä oli Guido di Castello. Hän opiskeli Pierre Abélardin alaisuudessa. Celestinus II oli paavina kaoottisessa tilanteessa, kun Rooma oli juuri julistettu tasavallaksi (Rooman kommuuni), ja hänen oli lähes mahdotonta toimittaa tehtäviään.Hanska 2005, s. 67. Hänen lyhyeksi jääneen virkakautensa merkittävin päätös oli päästää Ranskan kuningas Ludvig VII pannasta ja poistaa kirkonkirous Ranskan yltä. Celestinus on haudattu Lateraaniin, Vatikaanivaltioon. ==Lähteet== * ===Viitteet=== == Aiheesta muualla == Luokka:Paavit Luokka:Syntymävuosi tuntematon Luokka:Vuonna 1144 kuolleet
Juha Seppälä

Juha Seppälä (s. 9. tammikuuta 1956 Karvia) on Porissa asuva suomalainen kirjailija. Hänen tuotantoonsa kuuluu romaaneja, novelleja ja kuunnelmia. Seppälän teokset sisältävät usein arjen ja niin sanotun tavallisen ihmisen kuvausta. Mukana voi olla ajankohtaisia yhteiskuntakriittisiä elementtejä tai esimerkiksi yksilön kokemuksia sodassa. Etenkin romaanit ovat usein rakenteellisesti kokeilevia. Seppälän kieli on modernismin perinteitä seuraten hyvin taloudellista; hän pyrkii välttämään kuvailevuutta ja metaforia. Seppälän teksteissä on lähes säännönmukaisesti synkähkö pohjavire. Osassa tuotantoa tyylilajina on musta huumori tai satiiri. Seppälä sai J. H. Erkon palkinnon 1986 esikoisteoksestaan Torni. Hänen teoksensa Hyppynaru (1990), Super Market (1991), Paholaisen haarukka (2008) ja Mr. Smith. (2012) olivat Finlandia-palkintoehdokkaina. Seppälä on palkittu muun muassa Kalevi Jäntin palkinnolla 1988, kirjallisuuden valtionpalkinnolla 2000 ja Runeberg- palkinnolla 2001.Teoksesta Suuret kertomukset. Suomen kirjallisuuden tiedotuskeskus. (Arkistoitu sivu.) Viitattu 13.7.2023 Seppälä kirjoitti vuoden 2007 loppuun saakka blogia Satakunnan Kansa -lehden verkkosivuilla. Hän on myös pitänyt kolumnia Aamulehdessä. Seppälä toimi kustannustoimittajana vuonna 2008 julkaistussa Janne Toivosen ja Heikki Westergårdin Pori-kirjassa. == Teoksia == * * * * * * * * * * * * (2017: kevyesti päivitetty laitos.) * * * * * * * * * * * * Kuoppakaupunki. Helsinki: WSOY, 2016. ISBN 978-951-0-41809-3. * Sankariaika. Helsinki: Kustannusosakeyhtiö Siltala, 2018. ISBN 978-952-234-532-5. * Syntymättömän testamentti. Helsinki: Kustannusosakeyhtiö Siltala, 2020. ISBN 978-952-234-711-4 * * == Kirjallisuutta == * * ==Lähteet== == Aiheesta muualla == * Juha Seppälä (born 1956) Suomalaisen kirjallisuuden tiedotuskeskus (FILI). Arkistoitu sivu. * Juha Seppälän proosa kuvaa arkea ja talouskysymyksiä. Vetus Et Nova 29.3.2013. * Luokka:Suomalaiset kirjailijat Luokka:Kirjallisuuden valtionpalkinnon saajat Luokka:Kalevi Jäntin palkinnon saajat Luokka:Vuonna 1956 syntyneet Luokka:Elävät henkilöt
Ediili

Ediili () oli virkamies Rooman valtakunnassa. Ediilien tehtävänä oli huolehtia julkisista rakennuksista, järjestää yleisiä uskonnollisia juhlia ja huolehtia vedenjakelusta. Vuodesta 493 eaa. alkaen plebeijit valitsivat plebeijien kokouksessa keskuudestaan kansanediilejä. Vuodesta 367 eaa. alkoivat patriisit valita kuruulisia ediilejä. Ediilien valta heikkeni keisariajalla, kun keisari Augustus perusti uuden viran nimeltä curatores aedium sacrarum et operum locorumque publicorum (pyhien rakennusten, julkisten töiden ja julkisten tilojen hoitaja), jonka työtehtävät menivät päällekkäin ediilien kanssa. Ediilin virka ei suoranaisesti kuulunut roomalaiseen virkauraan, Cursus honorumiin, mutta koska ediilit järjestivät yleisiä juhlia oli heidän helppo päästä kansan suosioon, josta saattoi olla apua myöhemmin. Ediiliksi haluavan täytyi kuitenkin olla yli 36-vuotias ja olla palvellut kvestorina. Ediilien tehtäviin kuului myös laajan roomalaisen torikaupan valvominen. Ediilien työnkuvaan kuului muun muassa torikauppiaiden sekä ostajien kansalaisuuden tai liittolaisuuden (ius commercii) tarkastaminen. Ediilit sekä heidän alaisensa tarkastivat myös myytävien tuotteiden sallittavia ominaisuuksia kuten painoja ja mittoja.Philip Matyszak, Keisarien Rooma, Viidellä denaarilla päivässä, Helsinki: Otava 2008 ==Lähteet== Luokka:Roomalaiset virat ja arvonimet
751

== Tapahtumia == * Kaarle Martelin poika Pipin Pieni valitaan frankkien kuninkaaksi; merovingiaika päättyy ja karolingiaika alkaa. * Langobardien kuningas Aistulf valloittaa Ravennan ja Bysantin hallussa pitämän Ravennan eksarkaatin. * Kiinaa hallitseva Tang-dynastia häviää Talasin taistelun arabeille. == Syntyneitä == * Kaarloman, frankkien kuningas. Luokka:700-luku
752

== Tapahtumia == * Stefanus II paaviksi. == Syntyneitä == * == Kuolleita == * Luokka:700-luku
753

== Tapahtumia == * Rashtrakutan kuningaskunta perustettiin. == Syntyneitä == * == Kuolleita == *Grifo *Li Linfu *Hildegar Kölniläinen *Prominius Luokka:700-luku
754

== Tapahtumia == * Pipin Pieni voitti langobardit Italiassa (uudelleen 756) ja lahjoitti voittomaat kirkolle. Kirkkovaltio syntyy. ==Syntyneitä== * ==Kuolleita== * Pyhä Bonifatius (s. n.672/675), lähetyssaarnaaja * Karloman, Pipin Pienen veli ja entinen Austrasian major domus Luokka:700-luku
756

== Tapahtumia == * Pipin Pieni voitti langobardit Italiassa ja lahjoitti voittomaat kirkolle. == Syntyneitä == * == Kuolleita == * Aistulf, langobardien kuningas * Shōmu, Japanin keisari * Cuthred, Wessexin kuningas Luokka:700-luku
757

== Tapahtumia == * Palestiinassa ja Syyriassa tapahtuu suuri maanjäristys. * Offa nousee Mercian kuninkaaksi. == Syntyneitä == * == Kuolleita == * 27. huhtikuuta Paavi Stefanus II * Sigeberht, Wessexin kuningas * Ethelbald, Mercian kuningas Luokka:700-luku
758

== Tapahtumia == * == Syntyneitä == * == Kuolleita == * Luokka:700-luku
759

== Tapahtumia == * == Syntyneitä == * == Kuolleita == * Luokka:700-luku
Christoffer Taxell

Lars Evald Christoffer Taxell (s. 14. helmikuuta 1948 Turku) on suomenruotsalainen yritysjohtaja, poliitikko ja Åbo Akademin entinen kansleri. Suomessa hänet tunnetaan ruotsinkielisen politiikan, talouden ja kulttuurin harmaana eminenssinä. Iltalehti valitsi Taxellin loppuvuodesta 2009 Suomen talouselämän kolmanneksi vaikutusvaltaisimmaksi päättäjäksi Björn Wahlroosin ja Antti Herlinin jälkeen. == Tausta == Taxellin isä Lars Erik Taxell on toiminut myös RKP:n puheenjohtajana. Taxell valmistui oikeustieteen kandidaatiksi Turun yliopistosta 1972. == Poliittinen ura == Taxell toimi yhtäjaksoisesti RKP:n kansanedustajana 1975–1991 ja puolueen puheenjohtajana vuosina 1985–1990. Taxell toimi oikeusministerinä 1979–1987 Mauno Koiviston ja Kalevi Sorsan hallituksissa, minkä jälkeen hän oli vielä Holkerin hallituksen opetusministerinä 1987–1990. Taxellin ministerikausi kesti yhtäjaksoisesti 4 037 päivää, eli 11 vuotta. Taxell oli Suomen pitkäaikaisin oikeusministeri kesäkuun 2023 alkuun saakka, jolloin Anna-Maja Henriksson ohitti hänet. Lokakuusta 2008 Taxell johti komiteaa, joka valmisteli Suomen perustuslain uudistusta. == Elinkeino- ja kulttuurielämässä == Vuosina 1990–2002 Taxell oli Partekin toimitusjohtaja ja vuosina 2005–2006 Elinkeinoelämän keskusliiton puheenjohtaja. Taxell on istunut myös Finnairin hallituksen puheenjohtajana sekä Elinkeinoelämän valtuuskunnan, Boliden Borgsöe AB:n, Sampon, Luvata International Oy:n ja Nordkalkin hallitusten jäsenenä. Yritysmaailman ulkopuolella Taxell on toiminut muun muassa Åbo Akademin kanslerina. Lisäksi hän on Stiftelsen för Åbo Akademi ja Föreningen Konstsamfundet rf:n hallitusten puheenjohtaja. Taxell toimii Yliopistoallianssin hallituksen puheenjohtajana ja johti Euroopan kulttuuripääkaupunkihanketta hallinnoivaa Turku 2011 -säätiötä. Vuoden 2012 kevätkaudella Taxellin nimi on tullut julkisuudessa esiin useiden niin sanottujen hyvä veli -asuntojärjestelyiden yhteydessä. Taxell on ollut mukana Finnairin Mika Vehviläisen, puolustusministeri Stefan Wallinin ja Veritasin Kjell Sundströmin asuntojärjestelyissä. == Yksityiselämä == Taxell on ollut naimisissa Rachel Nygård-Taxellin kanssa vuodesta 1974, ja heillä on kaksi lasta. ==Lähteet== == Aiheesta muualla == * Luokka:Kansanedustajat Luokka:Suomalaiset elinkeinoelämän vaikuttajat Luokka:Suomalaiset juristit Luokka:Suomalaiset ministerin arvonimen saaneet Luokka:Suomen oikeusministerit Luokka:Suomen opetusministerit Luokka:Suomen rakennusalan vaikuttajat Luokka:Suomen ruotsalaisen kansanpuolueen poliitikot Luokka:Suomen ruotsalaisen kansanpuolueen puheenjohtajat Luokka:Svensk Ungdomin puheenjohtajat Luokka:Varsinais-Suomen vaalipiiri Luokka:Vuonna 1948 syntyneet Luokka:Elävät henkilöt
Täydenkuun Tanssit

Täydenkuun Tanssit -festivaali oli suomalainen vuodesta 1992 alkaen järjestetty nykytanssitapahtuma. Festivaali järjestettiin vuosittain heinä- elokuun vaihteessa Pyhäjärvellä. Ohjelmistoon kuului kotimaisia kantaesityksiä sekä suomalaista ja ulkomaista nykytanssia. Täydenkuun Tanssit oli vuonna 1999 Finland Festivalsin vuoden festivaali. Vuonna 2024 järjestäjät ilmoittivat, ettei festivaalia enää järjestetä taloudellisten haasteiden ja kustannusten nousun vuoksi. Festivaalia järjestänyt Pyhäsalmen Tanssi ry jatkaa toistaiseksi toimintaansa tanssin aluekeskuksena. Yhdistyksen toiminnanjohtajana toimii Taina Ala-Ketola. Taiteellisina johtajina festivaalilla ovat vierailleet Katariina McAlester, Pirjo Yli-Maunula, Harri Kuorelahti, Liisa Pentti, Kirsi Törmi ja Alpo Aaltokoski. Sen perustajajäseniä olivat Marjo Kuusela, Marketta Viitala ja Tommi Kitti. ==Lähteet== ==Aiheesta muualla== * Täydenkuun Tanssien kotisivut Luokka:Tanssitapahtumat Luokka:Entiset Suomen tapahtumat Luokka:Pyhäjärvi
Lucius II

Paavi Lucius II (k. 15. helmikuuta 1145 Rooma) oli paavina 12. maaliskuuta 1144 – 15. helmikuuta 1145.Hanska 2005: 320. Hänen oikea nimensä oli Gherardo Caccianemici dal Orso ja hän syntyi Bolognassa. Bolognassa hänestä tuli kaniikki, minkä jälkeen hän oli kardinaali-pappi Gerusalemmessa. Hän toimi myös katolisen kirkon rahastonhoitajan sekä paavi Honorius II:n että Innocentius II:n lähettiläänä Saksassa. Huomionarvoista on, että Pyhän saksalais-roomalaisen keisarikunnan keisari Lothar III teki kaksi sotaretkeä Italiaan puolustaakseen Innocentius II:ta vastapaavi Anacletus II:ta vastaan. Innocentius II nimitti Luciuksen paavin kansleriksi ja kirjastonhoitajaksi. Lucius II:n kausi paavina oli myrskyisä. Roomaan syntyi vallankumouksessa tasavalta, joka pyrki poistamaan paavilta tämän maallisen vallan. Portugali saavutti itsenäisyyden kirkon tuella. Vuonna 1144 paavi tapasi Sisilian Roger II:n Ceperanossa selventääkseen Rogerille tämän velvollisuuksia paavin vasallina. Lucius ei ollut valmis hyväksymään Rogerin vaatimuksia, mutta Roger pakotti sotavoimallaan hänet hyväksymään ehdot. Rooman senaatti, joka oli vienyt kaiken maallisen vallan Innocentius II:lta ja jonka Lucius oli aiemmin hajottanut, elpyi Luciuksen tappion rohkaisemana. Lucius pyysi turhaan apua keisari Konrad III:lta senaattia vastaan. Lopulta hän kävi itse taisteluun pienen armeijan kanssa ja hyökkäsi senaatin kokouspaikkana käyttämälle Capitolium-kukkulalle. Lucius hävisi tämänkin taistelun. Godfredo di Viterbon mukaan Lucius loukkaantui taistelussa vakavasti vastapuolelta hänen päähänsä heitetystä kivestä ja hän kuoli muutamaa päivää myöhemmin saamiinsa vammoihinsa.Hanska 2005: 67. == Lähteet == * === Viitteet === == Aiheesta muualla == Luokka:Paavit Luokka:Syntymävuosi tuntematon Luokka:Vuonna 1145 kuolleet
Paternalismi

Paternalismi eli holhoaminen on toimintamalli, joka pyrkii ehkäisemään holhoamisen kohdetta tekemästä vahinkoa itselleen. Paternalismi tarkoittaa myös tällaisten toimintamallien kannattamista. Esimerkkinä paternalistisesta filosofiasta on voimakeinojen käyttö tai rankaiseminen juridisesti itsemurhan, addiktiivisten tai vahingollisten päihteiden käytön tai muun paternalistin näkökulmasta haitallisen toiminnan estämiseksi. Hyvinvoinnin lisäämiseen tähtäävässä toiminnassa puhutaan hyvinvointipaternalismista ja ajateltaessa kolmannen osapuolen etua (esimerkiksi yhteiskunnan etu, yleinen etu tai huostaanotossa lapsen etu) käytetään kurinpidollista paternalismia. Sosiaalityössä paternalistinen puuttuminen perustellaan yleensä joko henkilön itsensä tai muiden hyvinvoinnin vaarantumisella, harvemmin puuttumisen syynä on hyvinvoinnin lisääminen. == Katso myös == * Libertaristinen paternalismi Luokka:Filosofiset opit
Sensuuri

Sensuuri on valtion viranomaisten tai muun tahon suorittama suullisten, kirjallisten tai kuvallisten esitysten tarkastus, jonka läpäisy on edellytys julkaisun levitykselle tai julkiselle esittämiselle. Sensuurilla voidaan tarkoittaa myös jonkin tietyn tekstin, kuvan tai vastaavan jättämistä julkaisematta. == Historia == Rooman keisarit käyttivät 100-luvulla jaa. vastustajiensa vaientamiseen sensuuria. Tiberiuksen aikana kirjailija Cremutius Cordus joutui oikeuteen kirjoitettuaan, että Julius Caesarin murhaajat Marcus Junius Brutus ja Gaius Cassius olivat viimeiset todelliset roomalaiset. Kaikki tämän kirjailijan teokset määrättiin hävitettäviksi. Tosin kirjailijan tytär onnistui piilottamaan ja säilyttämään yhden teoksen. Diocletianuksen aikana 300-luvun alussa pyrittiin nitistämään kristinusko tuhoamalla kristillisiä tekstejä ja teloittamalla ihmisiä, jotka piilottelivat niitä. Melko pian tämän jälkeen kristinuskosta tuli valtauskonto, jolloin sensuuri iski käänteisesti kyntensä entisten valtauskontojen teksteihin. Vallanpitäjien ja uskontojen vaihtumisesta huolimatta sensuuri pyrki jatkuvasti tuhoamaan Ovidiuksen eroottisen runoelman Rakastamisen taito, mutta silti se säilyi nykyaikaan saakka. Euroopassa sensuuri voimistui 1500-luvulla kirjapainotaidon yleistyessä, ja sen otti käyttöön myös katolinen kirkko. Pian sen jälkeen valtiovalta otti käyttöön ennakkotarkastusjärjestelmän hallitsijoiden kannalta epämieluisten ajatusten ilmaisun estämiseksi. Sensuuria myös vastustettiin valistuneissa piireissä. Englannissa ennakkosensuuri poistettiin jo vuonna 1695. Neuvostoliitossa vuoden 1936 perustuslaki kielsi puhelin- , lennätin- ja postisensuurin, mutta käytäntö oli toinen. Kirjeposti avattiin ja kirjeeseen lyötiin sensuuriviranomaisen leima, ennen kuin se toimitettiin vastaanottajalle. Sensuuri ulottui myös kaunokirjallisuuteen, vaikka perustuslaki takasi kansalaisille painovapauden. Ennakkosensuuri Neuvostoliitossa poistettiin vuonna 1961, mikä oli helpotus ulkomaankirjeenvaihtajille, koska heidän ei enää tarvinnut odottaa uutiselleen tarkastajan julkaisulupaa. Internet-sensuuri voi kohdistua esimerkiksi pornografiaan, torrenteihin, sosiaaliseen mediaan, uutismediaan tai ulkomaisiin verkkosivustoihin. Esimerkiksi Yhdysvalloissa on Trumpin ja Bidenin presidenttikausien aikana määrätty sosiaalisen median palveluja rajoittamaan koronaviruspandemiaan ja vaalien rehellisyyteen liittyviä viestejä. == Itsesensuuri == Itsesensuurissa kustantamot rajoittavat itse toimintaansa. Sanalla viitataan myös pidättymiseen sellaisten ajatusten ilmaisemisesta, joita pidetään valtion kannalta arkaluonteisina. Laajempi itsesensuurin määritelmä on omien tekojen tai lausuntojen rajoittaminen välttyäkseen muiden loukkaamiselta tai ärsyttämiseltä ilman, että tätä olisi virallisesti ilmoitettu välttämättömäksi. == Katso myös == * Kielletyt kirjat * Musiikkisensuuri * Painovapaus * Portinvartijuus * Sananvapaus * Sensuuri Suomessa == Lähteet == == Aiheesta muualla == * Luokka:Seulonnan keskeiset artikkelit
Preettori

Preettori () oli Rooman valtakunnan virkamies. (Joissakin lähdeteoksissa esiintyy suomen kielen oikeinkirjoitussääntöjen vastainen muoto ”preetori”.) Preettorien tehtäviin kuului oikeuden jakaminen ja provinssien hallinta. Preettorit saattoivat myös komentaa armeijoita silloin kun johtajana ei ollut konsuli. Kuten konsuleilla myös preettoreilla oli imperium, käskyvalta jolla he saattoivat päättää alaistensa hengestä. Preettoria seurasi aina kaksi liktoria (Rooman kaupungin ulkopuolella kuusi). Preettoriksi valittavan täytyi olla 39-vuotias tai vanhempi. Roomalaisen virkamiesuran cursus honorumin mukaisesti hänen oli myös täytynyt toimia kvestorina. Ensimmäinen preettori valittiin 356 eaa. Vuonna 246 eaa. valittiin myös toinen preettori, praetor peregrinus, joka tuomitsi Rooman kansalaisten ja peregrinien väliset kiistat. Vuonna 227 eaa. alettiin valita kaksi uutta preettoria hallitsemaan uusia Sisilian ja Sardinian provinsseja. Vuonna 197 eaa. valittiin kaksi lisää hallitsemaan Espanjaan muodostettuja provinsseja. Sulla lisäsi preettorien määrän kahdeksaan ja Julius Caesar vuorostaan lisäsi heidän määränsä ensin kymmeneen, sitten kahteentoista, neljääntoista ja lopulta kuuteentoista. Augustus vakiinnutti määrän kahteentoista. ==Lähteet== Luokka:Roomalaiset virat ja arvonimet
Teodoliitti

Teodoliitti (uuslat. theodolitus) on kääntyvällä kaukoputkella varustettu kulmanmittauslaite, jolla voidaan tähdätä etäällä olevia kohteita ja mitata niiden välisiä vaaka- ja pystykulmia. Teodoliittia käytetään erityisesti maanmittauksessa ja rakennustöissä. Teodoliitin keksijänä pidetään englantilaista Leonard Diggesiä, jonka poika julkaisi keksinnön vuonna 1571. Teodoliitin kiikariosan patentoi kuitenkin vasta vuonna 1608 hollantilainen Hans Lippershey. ==Teodoliittityypit== Teodoliittityypit voidaan jakaa kolmeen eri ryhmään: * Optiset teodoliitit * Elektroniset teodoliitit * Erikoisteodoliitit Optiset teodoliitit jaetaan erilaisten käyttöominaisuuksiensa sekä pienimmän lukemayksikön ja tarkkuuden puolesta neljään pääryhmään, jotka ovat: * Pienoisteodoliitit * Minuuttiteodoliitit * Sekuntiteodoliitit * Tarkkuusteodoliitit ==Rakenne== Teodoliitti koostuu kolmesta toisensa leikkaavasta ja keskenään kohtisuorassa olevasta erilaisesta akselista, joita ovat pysty-, vaaka- sekä tähtäysakselit. Kehiä teodoliitissa on vaaka- sekä pystykehä. Varsinaisia kiinteitä osia teodoliitissa ovat mittauskaukoputki, alhidadi sekä runko. Näistä ensimmäinen eli mittauskaukoputki koostuu useista prismoista, peileistä sekä linsseistä. Mittauskaukoputki kääntyy vaaka-akselin ympäri, kun puolestaan alhidadi kiertyy pysty-akselin ympäri ja näin ollen se myös kuljettaa mukanaan kaukoputkea. Alhidadin osia ovat: putkitasain sekä pysty- ja vaakakehien lukemalaitteet. Alhidadi osaltaan laakeroituu runkoon, joka on teodoliitin kiinteä osa ja siihen kiinnittyy alhidadin ohella myös vaakakehä. Rungon kiinnitys hoidetaan pakkokeskisesti ja runko sisältää jalkaruuvilaitteen, jota kutsutaan myös pakkokeskistysalustaksi. Jalkaruuvilaite kiinnitetään jalustaan ja sen ruuvit ovat olemassa teodoliitin tasaamista varten. Likimääräistä tasausta varten sen sijaan käytetään rasiatasainta ja alhidaditasainta käytetään tarkkaa tasausta varten. ==Käyttö== Teodoliitilla tehtävät mittaukset tehdään aina maan painovoimakentässä ja teodoliitin pystyakseli tasataan paikallisen luotiviivan kanssa. Vaakakulmamittauksissa teodoliitin kaukoputki suunnataan ensimmäiseen pisteeseen, jossa vaakakehältä luetaan tai vaihtoehtoisesti sille asetetaan alkulukema, \scriptstyle \ell_o. Seuraavassa pisteessä saadaan suuntalukema \scriptstyle \ell_v. Vaakakulma \scriptstyle \alpha saadaan laskemalla kahden ensimmäisen kulman erotuksen eli \scriptstyle \alpha = {\ell}_v - {\ell}_o . Samalla tavalla jatketaan niin kauan, kunnes kaikki pisteet on käyty läpi. Korkeuskulmia mitattaessa tulee vaakasuoralle tähtäykselle saada lukemaksi \scriptstyle \ell_o pystykehän tasaimella tasaamalla tai automaattitasainta käyttäen. Pystykehälukema \scriptstyle \ell_p saadaan seuraavaksi ja lukemien erotuksen avulla saadaan korkeuskulma vaakatason suhteen, \scriptstyle \beta = \ell_p - \ell_o. ==Katso myös== *Geodesia *Takymetri ==Lähteet== Luokka:Geodesia Luokka:Optiset laitteet Luokka:Mittalaitteet Luokka:Rakennusmittaus
Vaaitus

Vaaitus on maaston korkeussuhteiden mittaukseen kehitetty menetelmä, johon käytetään vaaituskojetta ja -lattaa. Vaaituksen suorittaja mittaa vaakasuorin tähtäyksin kahden pisteen välinen korkeuseron pystysuoriin lattoihin, joiden asteikko kasvaa alhaalta ylöspäin. Korkeuseron laskemiseksi mittaaja tekee lattaan yleensä kaksi havaintoa, joista ensimmäinen on taaksehavainto ja toinen eteenhavainto. Taaksehavainto tehdään pisteeseen, jonka todellinen korkeus merenpinnan yläpuolelta on jo tunnettu. Tunnettu piste kertoo kojeen vaakatason korkeuden, ja se voi olla esimerkiksi valtakunnallinen, kunnallinen tai paikalle siirretty korkeuspiste. Eteenhavainto mitataan vastaavasti tuntemattomasta tai ennen mittaamattomasta pisteestä. Perinteisessä vaaituksessa vaaituksen suorittaja laskee lopuksi taaksehavainnon ja eteenhavainnon erotuksen, josta selviää pisteiden korkeuksien erotus. == Vaaitusmenetelmät == === Pintavaaitus === Pintavaaituksessa vaaituksen suorittaja ei joudu laskemaan yhtä paljon korkoja käsin. Pintavaaituksessa käytetään erityistä pintavaaituslattaa, jonka asteikko kasvaa ylhäältä alaspäin, siis päinvastaisessa suunnassa kuin perinteisessä vaaituksessa. === Jonovaaitus === Jonovaaitusta käytetään, kun työskentelyalueen läheisyydessä ei ole valmista pistettä, jonka korkeus on jo tunnettu. Jonovaaituksessa pidemmän matkan päässä työskentelyalueesta etsitään piste, jonka korkeus jo tunnetaan, ja korkeus siirretään lähempänä olevaan pisteeseen. Latta viedään tunnetun korkeuspisteen pälle, ja vaaituskoje asetetaan siten, että vaaituksen suorittaja näkee siitä latan ja mahdollisimman pitkälle kohti aluetta, jonne piste on tarkoitus siirtää. Vaaituskoje mittaa latasta pisteen korkeuden, latta siirretään uuteen paikkaan lähemmäs kohdealuetta, vaaituskoje käännetään ja se mittaa jälleen latasta pisteen korkeuden. Sen jälkeen vaaituskoje siirretään lähemmäs kohdealuetta, mutta latta pysyy paikallaan. Lattaa ja kojetta siis siirretään aluetta kohti vuorotellen ja vähitellen siten, että vaaituskoje mittaa korkeuspisteiden arvot pareittain . Vaaitusjonon viimeisen pisteen on oltava myös tunnettu korkeuspiste. Jono voi sulkeutua esimerkiksi lähtöpisteeseen. === Tarkkavaaitus === Kun vaaituksen keskivirhe on 0,2...0,5 mm/km, puhutaan tarkkavaaituksesta.Suomen Geoteknillinen Yhdistys: Geoteknisen mittaamisen ja monitoroinnin olennaiset käsitteet ja periaatteet. 2017. Artikkelin verkkoversio . Suomessa on tehty vuosikymmenten kuluessa kolme valtakunnallista tarkkavaaitusta. Niiden tarkoituksena oli antaa pohja Suomen korkeusjärjestelmille. Suomen ensimmäinen tarkkavaaitus suoritettiin vuosina 1892 - 1910, toinen vuosina 1935 - 1955 ja kolmas vuosina 1978 - 2004. == Katso myös == * Geodesia == Lähteet == Luokka:Geodesia Luokka:Rakennusmittaus
Vaaituslatta

Vaaituslatta on vaaituksessa apuvälineenä käytettävä pystyasennossa pidettävä pituusasteikko, jonka asteikko on joko 1 tai 0,5 cm:n jaotuksella toteutettu. Vaaituksessa tähdätään vaakasuorasti vaaituslattaan ja luetaan tästä lukema. Lattoja jaotellaan erilaisilla perusteilla, materiaalin, jaotuksen ja käyttötarkoituksen mukaan. Materiaalin perusteella jaoteltavia lattoja ovat nauhalatat, puulatat ja metallilatat. Ensimmäinen edellä mainituista on aivan normaali kangas- tai muovinauha, jolle jaotus on painettu. Puulatat ovat yleisimpiä ja ne ovat pituudeltaan 3 tai 4 metriä ja leveydeltään 8-10 cm. Metallilatat, joita kutsutaan myös invarlatoiksi, on valmistettu invarnauhasta, joka on pituudeltaan 3-5 metriä, leveydeltään 25 mm ja paksuudeltaan noin millimetrin. Latassa voi olla jaotuksen puolesta kolme erilaista jaotusta, E-, shakki- tai viivajaotus. Käyttötarkoituksen puolesta lattoja jaetaan itselaskeviin, yksinkertaisiin, runkomittaus-, tarkkavaaitus- ja teollisuuslattoihin. Nykyisten digitaalivaaituskojeiden kanssa käytetään digitaali- eli viivakoodilattaa. Niiden lukeminen tapahtuu automaattisesti vaaituskojeen polttotasossa olevan CCD-ilmaisimen avulla. ==Katso myös== * Vaaitus * Geodesia Luokka:Geodesia Luokka:Työkalut Luokka:Mittalaitteet Luokka:Rakennusmittaus
Digitaalinen maastomalli

Digitaalinen maastomalli on mallinnus maanpinnasta, joka sisältää pistemäistä geometriatietoa x-, y- ja z-koordinaattien muodossa pisteruudukon läpi. Maastomallista saadaan tyypillisesti esimerkiksi tietoja maaston korkeuksien vaihteluista ja maaston muodoista. Maastomallien erityismalleja ovat korkeusmallit ja pintamallit. Korkeusmalleissa maaston muotoja esitetään korkeuspisteiden avulla. Siinä missä tavallinen maastomalli sisältää informaatiota maan eri kerroksista, antaa korkeusmalli (DEM, Digital Elevation Model) tietoa pelkästään maan korkeuseroista maaston muotojen esityksenä. Korkeusmalli korvaa korkeuskäyrien mittaamisen, koska korkeusmallin avulla mallinnetaan maaston korkeuden vaihteluita. Ulottuvuuksina korkeusmallissa käytetään x-, y- ja z-koordinaatteja, joita yhdistetään säännöllisesti ruutu- tai kolmioverkolla. Korkeusmallin avulla voidaan maastosta saada uusia tietoja esimerkiksi kaltevuuksien ja kaarevuuksien muodossa. Pintamalleista puhutaan tavallisesti laserkeilauksen yhteydessä. Maastomallit sisältävät useita päällekkäisiä ja virtuaalisia rakenteita, joista esimerkkejä ovat maalajit tai metsäluokitukset. Niitä voidaan käyttää muun muassa 3D-esityksiin ja apuna geologiassa, biologiassa ja hydrologiassa. Nykyään maastomaalit ovat digitaalisia maastomalleja (DTM, Digital Terrain Model). Tällainen maaston ominaisuuksia kuvaava ja käsittelevä malli perustuu siihen, että tietokoneen muistissa olevia, esimerkiksi fotogrammetrisestä aineistosta tuotuja, eli valokuvien perusteella luoduista kolmiulotteisista malleista. Tasokoordinaattien pisteitä järjestellään tietyllä tavalla, jotta malli saadaan aikaiseksi. Koordinaatit järjestetään kolmioverrkon avulla siten, että se vastaa vaihtelevia maaston muotoja.. Maastomallin avulla voidaan kuvata maastoa sellaisenaan kuin tämä luonnossa esittäytyy, joten sen takia mallissa voi olla mukana erilaisia kohteita, joita luonnossa esiintyy, kuten taloja tai puita. Vaikka malli kuvaakin luontoa, on se varsin pelkistetty esitys luonnosta, koska se perustuu pelkkiin viivoihin sen sijaan, että se kuvaisi luontoa pintojen avulla. == Lähteet == == Katso myös == * Geodesia Luokka:Geodesia Luokka:Tietokoneavusteinen suunnittelu
Kryptozoologia

Kryptozoologia eli kryptoeläintiede eli näennäiseläintiede on näennäistiede, jonka tutkimuskohteita ovat eläimet, joista on erilaisia tarinoita ja silminnäkijähavaintoja, mutta ei tieteen kannalta luotettaviksi katsottavia todisteita. ==Kryptidit== Kryptozoologiset eläimet eli kryptidit voidaan jakaa kolmeen ryhmään: * Eläimet, jotka ovat kuolleet sukupuuttoon mutta joista on silti väitettyjä havaintoja. * Eläimet, jotka on havaittu ympäristössä, jossa niitä ei pitäisi esiintyä. * Eläimet, joita pidetään taruolentoina mutta joita väitetään nähdyn. Kuuluisimpia kryptidejä ovat merihirviöt ja järvihirviöt, kuten Nessie, ja Mokele mbemben tapaiset tunnistamatonta lajia edustavat eläimet sekä lumimiehet, isojalat ja muut todellisiksi väitetyt kädelliset. Kryptozoologian harjoittajia eli kryptozoologeja kiinnostavat lähinnä suuret ja keskikokoiset eläimet. ===Luettelo kryptideistä=== ====Taruolentoja==== * lohikäärme, useissa kulttuureissa samankaltaisena tunnettu tarueläin * yksisarvinen, hevosvartaloinen taruolento ====Vesiolentoja==== * Loch Nessin hirviö, skotlantilaisessa järvessä havaittu olento * manipogo, igopogo ja ogopogo, Kanadan järvihirviöitä * merihirviö (joidenkin mukaan Basilosaurus), suuri merilisko * Lagarfljótin mato, islantilainen järvihirviö * Champ, järvihirviö Kanadan ja Yhdysvaltain rajalla olevassa Champlainjärvessä ====Apinaihmisiä==== * isojalka, Pohjois-Amerikan vuoristoalueiden karvainen olento * jeti, Himalajan lumimies, kolme erikokoista lajia * De Loys -apina, eteläamerikkalainen ihmismäinen apina * pendek-mies, sumatralainen pienikokoinen ihmismäinen pystyssä kävelevä kädellinen * yeren, Hubeissa Kiinassa vuorilla nähty ihmisen kokoinen apinaihminen * alma, Mongolian vuorilla elävä apinaihminen * Minnesotan jäämies (Minnesota) * yowie (Australia) * moehau (Uusi-Seelanti) * chuchunaa (Itä-Siperia) * jag-mort (Ural) * mechenji (Länsi-Siperia) * kaptar ja almastij (Kaukasus) * hibagon (Japani) * dwendis ja duende (Belize ja Guatemala) * shiru (Ecuador ja Kolumbia) * didi (Guyana, Suriname ja Ranskan Guyana) * mapinguary tai maricoxis (Brasilia) * ucumar, umahuaca ja ucu (Argentiina) ====Muita olentoja==== * chupacabra, veret imevä peto * Mothman, 1960-luvulla Länsi- Virginiassa havaittu lepakkoihminen * kongamato, afrikkalainen lentolisko * ukkoslintu (thunderbird), Pohjois-Amerikan intiaanien mytologian lentävä olento * allghoi khorkhoi, Gobin autiomaan kuolemanmato * Ahool, indonesialainen lentävä olento == Katso myös == * Elävä fossiili == Lähteet == == Aiheesta muualla == * Cryptozoology.com * Unmuseum. * Unknown Explorers. * Kryptozoologia. *
Machiavellismi

Machiavellismi on italialaisen, tarkemmin firenzeläisen, renessanssipoliitikon Niccolò Machiavellin mukaan nimetty oppisuunta, jossa hallitsijan ainoana moraalina on pyrkiä päämääräänsä välittämättä kansansuosiosta. Machiavellin teoksessa Ruhtinas (1532) on syvällinen kuvaus asiasta. Machiavellismilla tarkoitetaan usein ajattelu­tapaa, jossa vallankäytön tarkoituksena on keinoja kaihtamatta säilyttää status quo. Sillä tarkoitetaan myös voimapolitiikkaa, joka ei menestystä tavoitellessaan kunnioita minkäänlaisia moraaliperiaatteita ja jolle tarkoitus pyhittää kaikki keinot. Machiavellismi on vallan hankkimiseen ja säilyttämiseen suuntautuvaa politiikan teoriaa. Ajattelutapa perustuu hyvin kapeaan ja tarkoitushakuiseen tulkintaan Ruhtinas-teoksesta. Esimerkiksi Jean-Jacques Rousseau ja Antonio Gramsci pitivät Machiavellia kansanvallan eli tasavaltalaisuuden edelläkävijänä. Tästä kielii esimerkiksi teoksen julkaiseminen ainoastaan ”tavallisen kansan” käyttämällä italian kielellä latinan sijaan, mikä oli erittäin harvinaista vielä satoihin vuosiin. ==Katso myös== *Opportunismi *Reaalipolitiikka ==Lähteet== *Sihvola, J. 2004. Maailmankansalaisen etiikka. Helsinki: Otava. *Ruhtinas. (Il principe, 1532.) Suomentanut Aarre Huhtala. 7. painos (1. painos: Otava, 1969). Porvoo Helsinki Juva: WSOY, 2001. ISBN 951-0-16641-3. *Nurmi, H. 1992. Niccolò Machiavelli. Teoksessa Kanerva, J. (toim.) Platonista Bakuniniin, Politiikan teorian klassikoita. Helsinki: Yliopistopaino. Luokka:Poliittinen filosofia Luokka:Poliittiset käsitteet Luokka:Renessanssifilosofia
Pinja (täsmennyssivu)

Pinja tarkoittaa seuraavia: * pinja (Pinus pinea), havupuulaji * Pinja, naisen etunimi * Pinja Group, suomalainen teknologiayritys.
X-lentokoneet

X-lentokoneet ovat Yhdysvaltojen ilmavoimien toisen maailmansodan jälkeisiä kokeellisia lentokonetyyppejä, joita alettiin nimetä X-tunnuksella (X-Planes). Nämä koneet tekivät 1960-lukuun mennessä monta amerikkalaista koelentäjää kuuluisiksi. Koneilla tutkittiin ilma-alusten konsepteja kuten yliäänilentoa, nuolisiipeä, pyrstötöntä lentokonetta, muuttuvageometrista siipeä ja muita ratkaisuja. Osa 1950- ja 1960-luvun X-lentokoneista on saanut legendaarisen maineen ilmailun piirissä ja osa niiden lentäjistä sai astronautteja vastaavan julkisuuden. 1950-luvun jälkipuolelle asti X-koekoneet ja niiden lentäjät olivat piilossa julkisuudelta. 1990-luvulla avaruuslentokoneita kehitettiin NASA:n ja Yhdysvaltain ilmavoimien yhteistyönä s.e. projekteilla oli X-tunnus. Useimmat näistä suunnitelmista eivät lentäneet toisin kuin perinteiset X-koneet ja X-koodi oli ilmeisesti tällöin keino rahoituksen turvaamiseen. 2000-luvulla uudet X-koneet ovat tehneet koelentoja. == Katso myös == * Luettelo X-lentokoneista == Lähteet == ==Aiheesta muualla== * * * * * Luokka:Experimental-ilma-alukset Luokka:Sotilaslentokoneet
Bell X-1

Bell X-1 alkujaan XS-1 ("Experimental, Supersonic", kokeellinen, yli äänennopeuden yliäänikone, tehdastyypiltään Bell Model 44) oli ensimmäinen lentokone, joka ylitti äänen nopeuden vaakalennossa. Se oli ensimmäinen X-koekoneista. == Ennätyslennon suoritus == 14\. lokakuuta 1947 kapteeni Chuck Yeager Yhdysvaltain ilmavoimista lensi ensimmäisen ääntä nopeamman lennon Glamorous Glennis -koekoneella. Nimensä kone oli saanut Yeagerilta joka oli nimennyt sen vaimonsa mukaan. Kone saavutti tuollon 1 127 km/h nopeuden 13 000 metrin korkeudessa. Koska tuollon ei ollut vielä riittävän tehokkaita suihkumoottoreita niin koneessa käytettiin nelikammioista XLR-11 -rakettimoottoria. Rakettimoottorilla varustettu lentokone laukaistiin B-29-pommikoneen rungon alta ja se laskeutui liitolennossa. Yeagerilta oli ennen lentoa murtunut kylkiluita ja hän joutui käyttämään katkaistua luudan vartta saadakseen suljettua koneen luukun joka lukittiin kahvalla sisäpuolelta. ==Tekniset tiedot== * Miehistö 1 * Pituus 9,37 metriä * Kärkiväli 8,53 metriä * Korkeus 3,26 metriä * Siipipinta-ala 12 m² * Tyhjäpaino 2 780,5 kg * Suurin lentoonlähtöpaino 5 557 kg * Voimalaite 1 kpl Reaction Motors XLR11-RM3-rakettimoottori, jonka työntövoima 6 000 naulaa eli 26 500 Newtonia Lentokoneessa oli huomattavan ohuet siivet, joilla vähennettiin iskuaaltojen esiintymistä ja niistä aiheutuvaa ilmanvastusta. ==Suoritusarvot== * Huippunopeus 957 mph eli 1 541 km/h * Lentoaika: 5 minuuttia teho päällä * Lakikorkeus 71 902 jalkaa eli 21 915 metriä * Siipikuormitus 94 lb/ft² eli 463 kg/m² * Työntövoima-massasuhde 0,49 lbf/lb eli 4 900 N/kg ==Toimintahistoria== * X-1, sarjanumero 46-062, ensilento 25. tammikuuta 1946, kaikkiaan lentoja 62 * X-1, 46-063(a), ensilento 11. lokakuuta 1946, kaikkiaan lentoja 68 (pois lentokalustosta lokakuussa 1951) * X-1, 46-064, ensilento 20. heinäkuuta 1951, toinen lento 9. marraskuuta 1951 päättyi räjähdykseen * X-1A, 48-1384, ensilento 14. helmikuuta 1953, 23 lentoa, räjähti 8. elokuuta 1955 * X-1B, 48-1385, ensilento 24. syyskuuta 1954, 24 lentoa (pois kalustosta tammikuussa 1959) * X-1D, 48-1386, ensilento 24. heinäkuuta 1951, räjähti toisella lennolla 22. elokuuta 1951 * X-1E, 48-063(b), ensilento 12. joulukuuta 1955, kaikkiaan 22 lentoa (pois kalustosta joulukuussa 1958) ==Lähteet== * === Viitteet === ==Aiheesta muualla== * * * * * * X-1 Luokka:Yhdysvaltalaiset experimental-ilma-alukset Luokka:1940-luvun experimental-ilma-alukset
Henrik V (Saksa)

Henrik V (11. elokuuta 1086 – 23. toukokuuta 1125) oli Pyhän saksalais- roomalaisen keisarikunnan keisari vuosina 1111–1125. Hän pakotti isänsä Henrik IV:n luopumaan vallasta ja varmisti oman valintansa kuninkaaksi. Hänet kruunattiin keisariksi vuonna 1111. Vaikka paavi aluksi tuki Henrikin valtaanpääsyä, tämä jatkoi investituurariitaa paavia vastaan. Henrik miehitti Italian kahdesti vuosina 1110 ja 1116 sekä asetti vuonna 1118 vastapaaviksi Gregorius VIII:n. Henrik onnistui lopulta turvaamaan kompromissin vuoden 1122 Wormsin konkordaatilla, jonka mukaan paavi antoi piispoille näiden hengellisen ja keisari maallisen vallan. Vuonna 1114 Henrik V nai 13-vuotiaan Matilden, Englannin kuninkaan Henrik I:n ja Matilda Skotlantilaisen tyttären. Avioliitossa ei syntynyt lapsia. == Lähteet == == Aiheesta muualla == Luokka:Pyhän saksalais-roomalaisen keisarikunnan hallitsijat Luokka:Vuonna 1086 syntyneet Luokka:Vuonna 1125 kuolleet
Henrik V

Henrik V voi tarkoittaa ainakin seuraavia: * Henrik V (k. 1026), Baijerin herttua * Henrik V (1081–1125), Pyhän saksalais-roomalaisen keisarikunnan keisari * Henrik V (1387–1422), Englannin kuningas * Henrik V (1820–1883), Ranskan kruununtavoittelija * Henrik V, William Shakespearen näytelmä * Henrik V, Shakespearen näytelmään perustuva Laurence Olivierin elokuva vuodelta 1944 * Kuningas Henrik V, Shakespearen näytelmään perustuva Kenneth Branaghin elokuva vuodelta 1989.
Anastasius IV

Paavi Anastasius IV (n. 1073–3. joulukuuta 1154) oli paavina 12. heinäkuuta 1153 – 3. joulukuuta 1154.Hanska 2005: 320. Hänen oikea nimensä oli Corrado di Subarra ja hän oli syntynyt Roomassa. Kun hänet valittiin paaviksi 9. heinäkuuta 1153, hän oli Sabinan kardinaali-arkkipiispa. Hän oli osallistunut vuonna 1130 paavi Innocentius II:n valintaan ja oli vastapaavi Anacletus II:n vankkumaton vastustaja. Kun Innocentus joutui lähtemään pakoon Ranskaan, Anastasius jäi hänen kirkkoherrakseen Italiaan. Lyhyen kautensa aikana hän toimi kuitenkin rauhan rakentajana. Hän pääsi Fredrik I:n kanssa sopuun Magdeburgin piispan arkkipiispan nimittämisestä. Hän ratkaisi neljän paavin aikana käydyn riidan Willian Fitzherbertin nimittämisestä Yorkin arkkipiispaksi voimakkaan sisterssiläisen sääntökunnan vastustuksesta huolimatta. ==Lähteet== * ===Viitteet=== == Aiheesta muualla == Luokka:Paavit Luokka:Italialaiset kardinaalit Luokka:Vuonna 1073 syntyneet Luokka:Vuonna 1154 kuolleet
Vuoden 2004 kesäolympialaisten mitalitaulukko

Vuoden 2004 kesäolympialaisissa oli ohjelmassa 301 kilpailutapahtumaa. Mitalitaulukon ensimmäinen oli Yhdysvallat. == Mitalitaulukko == == Lähteet == Mitalitaulukko 2004
Las Palmas de Gran Canaria

Las Palmas de Gran Canaria (usein lyhyesti Las Palmas) on Espanjalle kuuluvien Kanariansaarten suurin kaupunki, joka sijaitsee Gran Canarian saaren koillisosassa. Se on Las Palmasin maakunnan pääkaupunki ja Kanariansaarten itsehallintoalueen toinen pääkaupunki yhdessä Teneriffalla sijaitsevan Santa Cruzin kanssa. Kuten muuallakin Kanariansaarilla, tärkein elinkeino Las Palmasissa on matkailu. Las Palmasista alkaa saaren itä- ja eteläreunaa myötäilevä moottoritie GC-1, jonka varrella on myös saaren lentokenttä. Moottoritie johtaa muun muassa etelärannikon Playa del Inglesin matkailukaupunkiin. ==Historiaa== Kaupungin perusti Juan Rejón 24. kesäkuuta 1478 nimellä Real de Las Palmas. Kaupungin perustamisen jälkeen hänen johtamansa miehitysarmeija ryhtyi sotimaan Kanariansaarten alkuasukkaita guancheja vastaan. Vuonna 1492 Kolumbus pysähtyi Las Palmasissa ensimmäisellä Amerikan matkallaan. Hän kävi siellä myös paluumatkallaan. Nykyään Las Palmasissa on Veguetan kaupunginosassa hänen espanjankielisen nimensä mukaan nimetty museo, Casa de Colón. Las Palmas on kansainvälinen kaupunki. Kaupungissa on suuri satama, Puerto de la Luz. Sen merkitys korostui etenkin Israelin ja Egyptin käymän sodan jälkeen Suezin kanavan ollessa suljettuna. Sijainnista kahden mantereen tuntumassa ja massaturismin tarjoamista työmahdollisuuksista johtuen useat ulkomaalaiset työläiset ovat asettuneet sinne asumaan. ==Ilmasto== Las Palmasin ilmasto on kuvattu ao. taulukossa: ==Väestö== Las Palmasin väkiluku on noin 379 000 (2016)Instituto Nacional de Estadística ja esikaupungit mukaan laskettuina noin 670 000 (2012)OECD.Stat. Koko Gran Canarian saarella elää noin 830 000 ihmistä. vuosi väkiluku väestötiheys 1991 354 887 – 1996 355 563 – 2001 354 863 3 513,49/km² 2002 370 649 – 2003 377 760 3 755,35/km² 2004 376 953 3 778,2/km² 2008 381 123 – == Kuvia == Desde lo alto de la catedral de Santa Ana, Las Palmas de Gran Canaria, España.jpg|Plaza Mayor Plaza mayor de santa ana 01.JPG|Kaupungintalo Las Palmas North East.jpg|Näkymä kaupunkiin. Fortaleza de Las Isletas.JPG|Castillo de la Luz Catedral Santa Ana.jpg|Catedral de Santa Ana Plaza de España-Las Palmas de Gran Canaria.jpg|Plaza de España Monumento a Benito Perez Galdos frente al Teatro.jpg|Teatro Pérez Galdós Casa de colon, las palmas 10.JPG|Casa-Museo de Colón (Kolumbus-museo) Museo Nestor Las Palmas Gran Canaria 03.jpg|Museo Néstor Auditorio alfredo kraus las palmas de gran canaria.jpg|Auditorio Alfredo Kraus Plaza del Espíritu Santo 01.JPG|Plaza del Espíritu Santo Las Palmas Playa de las Canteras.jpg|Playa de las Canteras Estadiogc7septiembre2008.jpg|Estadio de Gran Canaria ==Lähteet== ==Aiheesta muualla== Pohjoinen: Atlantin valtameri Länsi: Arucas Las Palmas de Gran Canaria Itä: Atlantin valtameri Etelä: Santa Brígida ja Telde Luokka:Gran Canaria Luokka:Kanariansaarten kunnat Palmas de Gran Canaria, Las Luokka:Seulonnan keskeiset artikkelit
Las Palmas (maakunta)

Las Palmas on Espanjan maakunta, joka muodostuu Kanariansaarten itsehallintoalueen itäosasta. Siihen kuuluu noin puolet Atlantilla sijaitsevasta saaristosta, mukaan lukien Gran Canarian, Fuerteventuran ja Lanzaroten saaret. Toisen osan saaristosta muodostaa Santa Cruz de Tenerifen maakunta. Maakunnan pääkaupunki on Gran Canarialla sijaitseva Las Palmas, joka on myös toinen itsehallintoalueen pääkaupungeista. Noin 40 prosenttia maakunnan 1 100 480Instituto Nacional de Estadística (2017) asukkaasta asuu pääkaupungissa. Maakunnassa on yhteensä 34 kuntaa. Las Palmasiin kuuluu Lanzarotella sijaitseva Timanfayan kansallispuisto. ==Lähteet== ==Aiheesta muualla== * Tietoa Las Palmasista * Las Palmas -sivut Luokka:Kanariansaaret Luokka:Espanjan maakunnat
Uhriton rikos

Uhriton rikos on rikokseksi laissa säädetty teko, jolla ei ole suoraa uhria. Erään määritelmän mukaan uhriton rikos on rikos, josta ei seuraa kenellekään sellaista vahingoittumisen tunnetta, joka saisi hänet tuomaan teon viranomaisten tietoon. Yleisimmin mainittuja esimerkkejä uhrittomista rikoksista ovat huumeiden käyttö, uhkapelaaminen, prostituutio ja pornografia. Kiistanalaisempia esimerkkejä ovat rattijuopumus, veropetos ja tuliaseen luvaton hallussapito. Uhrittoman rikoksen rangaistavuudessa voi olla kyse teon vahingollisuudesta tai moraalittomuudesta, joka liittyy joskus teon seksuaaliseen luonteeseen. Esimerkiksi rattijuopumuksen sekä turvavyön käytön laiminlyönnin rangaistavuutta on perusteltu toisille ihmisille tai itselle aiheutetun vahingon riskillä, vaikka se ei olisikaan toteutunut. Uhrittomien rikosten rangaistavuutta on perusteltu myös sillä, että nollatoleranssi haitallisiin tekoihin vähentää paitsi niiden, myös niitä vahingollisempien rikosten harjoittamista. Esimerkiksi päihteiden käytön on väitetty lisäävän väkivaltarikollisuutta, prostituution lisäävän seksuaalirikollisuutta, uhkapelin lisäävän omaisuusrikollisuutta ja pornografian lisäävän raiskauksia. Uhrittomalla rikoksella voi joskus myös olla sekundaarinen uhri: esimerkiksi yksilön huumeidenkäyttö voi aiheuttaa vahinkoa yhteiskunnalle heikentämällä käyttäjän tuottavuutta. Silloinkin, kun uhrittomalla rikoksella ei uskota olevan yhteyttä vahinkoon toisille, sen uskotaan olevan vähintäänkin tuottamatonta, kuten rahan pyörittäminen uhkapeleissä, tai olevan passivoivaa, kuten kannabiksen käyttö. Uhrittomien rikosten rangaistavuus on usein kiistanalainen, ja niissä on vaihtelua valtioiden ja aikakausien välillä. Suuri yleisö pitää uhrittomia rikoksia yleensä vähemmän vakavina kuin uhrillisia rikoksia. Yksilönvapauksia puolustavat liberaalit, kuten John Stuart Mill, ovat olleet sitä mieltä, että yksilönvapauksia saisi rajoittaa vain toisten ihmisten etuja loukkaavien tekojen suhteen. Uhrittomista rikoksista rankaisemista on nimitetty holhoamiseksi, eli näkökannaksi, jonka mukaan valtio tietää kansalaisia paremmin, mikä on heille hyväksi. On myös huomautettu, että epäterveellinen ruokavalio, auringonotto tai vuorikiipeilykään eivät ole laittomia, vaikka nekin aiheuttavat itselle vaaraa. Uhrittomista rikoksista saatuja tuomioita on myös kutsuttu leimaaviksi, ja tuomiot saattavat jopa johtaa tuomitun rikollisuuden tielle. Myös huumeriippuvaisten saamien tuomioiden mielekkyyttä on kyseenalaistettu teon uusimisen kannalta. Uhrittomien rikosten oikeusprosessit on lisäksi nähty veronmaksajien rahojen tuhlauksena, ja esimerkiksi kieltolakien on katsottu lisänneen korruptiota. ==Katso myös== * Dekriminalisointi ==Lähteet== Luokka:Rikosoikeus